EkBass/fiwiki-20250220-pages-articles huggingface dataset:
Berndt Blom

Berndt Valdemar Blom (15. maaliskuuta 1868 Tampere – 10. kesäkuuta 1932 Espoo) oli suomalainen arkkitehti. Hänen vanhempansa olivat seppä Berndt Gabriel Blom ja Juliana Wilhelmina Dahlberg. Blom kävi Tampereen reaalikoulun ja opiskeli Suomen polyteknillisen opiston arkkitehtuuriosastolla 1887–1891.Arkkitehti Berndt Blom, Aamulehti, 12.06.1932, nro 157, s. 3, Kansalliskirjaston digitaaliset aineistot Blom harjoitteli opiskeluaikanaan muurarin ammattia kaksi kuukautta, toimi piirtäjänä arkkitehti Gustaf Nyströmin luona Helsingissä kaksi kuukautta ja Tampereen kaupunginarkkitehti Lambert Petterssonin luona 16 kuukautta. Vuodesta 1892 lähtien hänellä oli oma toimisto Tampereella. Arkkitehdintyönsä ohella hän toimi Tampereen palomestarina vuodesta 1891 lähtien. Blom muutti vuonna 1902 Tampereelta Helsinkiin, jossa hän toimi Suomen Teollisuudenharjoittajien Keskinäisen Paloapuyhdistyksen teknillisenä tarkastajana. Blom oli ensimmäisiä suomalaisia asiantuntijoita palosuojelun ja sammutustoimen alalla. Hänen aloitteestaan perustettiin Suomen Palosuojeluyhdistys ja lukuisia kaupunkien ja teollisuuslaitosten paloasemia rakennettiin hänen piirustustensa mukaan. Blom oli myös yksi vuonna 1925 perustetun Leppävaaran VPK:n perustamissopimuksen allekirjoittajista. Blomin velipuoli oli toimittaja ja kansanedustaja Kaapo Murros. == Suunnittelutöitä == * Koison talo, Tampere, 1895 (purettu) * Sahalahden kirkon korjaus, 1895 * Lempäälän Pyhän Birgitan kirkon sisäkorjaus, 1895 * Jämsänkosken sulfiittiselluloosatehdas, 1897 * Tampereen puuvillateollisuus oy:n tehdas, 1899, nykyisin Holiday Club Tampereen kylpylä * Viikinsaaren poliisivahtikonttori, Tampere, 1899, nykyisin Pyhäjärven kappeli * Kalevankankaan hautausmaan aita, Tampere, 1900 * Hämeen maanviljelijäin kaupan höyrymylly, Tampere, 1902, nykyisin Ravintola myllärit * Lempäälän vanha pappila, 1903 * Perkkaan kappeli, Espoo, 1929 * Pitäjänmäen kyläkirkko, Helsinki, 1929 == Lähteet == * Matrikkeli sisältävä elämäkerrallisia tietoja teknillisen reaalikoulun, Helsingin polyteknillisen koulun ja Suomen polyteknillisen opiston opettajista ja oppilaista 1849–1897 sekä historiikit oppilaitoksen, teknoloogisen yhdistyksen ja polyteknikkojen yhdistyksen toiminnasta, s. 321. Polyteknikkojen yhdistys 1899. === Viitteet === Luokka:Suomalaiset arkkitehdit Luokka:Suomalaiset palomiehet Luokka:Vuonna 1868 syntyneet Luokka:Vuonna 1932 kuolleet
Ola Håkansson

Ola Håkansson (24. maaliskuuta 1945 Tukholma), on ruotsalainen laulaja, säveltäjä ja tuottaja. Håkansson oli yhtyeen Ola and the Janglersin ja myöhemmin Secret Servicen laulaja. Håkansson on nauhoittanut singlen "The Way You Are" Agnetha Fältskogin kanssa vuonna 1986. Håkansson on ollut osa laulunkirjoitustrio Norell Oson Bardia. Håkansson on perustanut Alexander Bardin kanssa levy-yhtiö Stockholm Recordsin. Håkanssonilla on poika nimeltään Ludvig Håkansson. == Filmografia == Ola och Julia (1967) Luokka:Ruotsalaiset laulajat Luokka:Vuonna 1945 syntyneet Luokka:Elävät henkilöt
Eye in the Sky

Eye in the Sky voi tarkoittaa ainakin seuraavia: * Jumalan kahdeksan sormea (Eye in the Sky), Philip K. Dickin tieteisromaani vuodelta 1957. * Eye in the Sky, Alan Parsons Projectin albumi vuodelta 1982. ** ”Eye in the Sky”, samannimisen albumin kappale. * Eye in the Sky, hongkongilainen elokuva vuodelta 2007. * Eye in the Sky, Gavin Hoodin ohjaama elokuva vuodelta 2015.
In Cold Blood

In Cold Blood voi tarkoittaa ainakin seuraavia: * Kylmäverisesti (In Cold Blood), Truman Capoten kirja vuodelta 1966 * Kylmäverisesti (In Cold Blood), Richard Brooksin ohjaama vuoden 1967 elokuva, joka perustuu Capoten kirjaan * In Cold Blood – Jääkylmä murha, Jonathan Kaplanin ohjaama vuoden 1996 minisarja, joka perustuu Capoten kirjaan * In Cold Blood, Johnny Thundersin albumi vuodelta 1983 * In Cold Blood, Malevolent Creationin albumi vuodelta 1997 * In Cold Blood, Revolution Softwaren kehittämä videopeli vuodelta 2000.
Blink

Blink voi tarkoittaa ainakin seuraavia: == Musiikki == * Blink, irlantilainen yhtye * Blink, Plumbin albumi * Blink, Monkin albumi * Blink, Reviven albumi * Blink-182, entiseltä nimeltään Blink, yhdysvaltalainen punk-yhtye == Muut == * Blink, Googlen kehittämä selainmoottori * Blink, verkkoyhteisö * Blink, Michael Aptedin ohjaama elokuva vuodelta 1994 * Räpäys (), sarjakuvahahmo * Silmänräpäys (), Ted Dekkerin romaani vuodelta 2003 * Välähdys (), Malcolm Gladwellin psykologiaa käsittelevä kirja vuodelta 2006 * ”Blink”, Doctor Who -televisiosarjan jakso vuodelta 2007.
Talisman (lautapeli)

Talisman on fantasiateemainen lautapeli, jossa pelaajat pelaavat seikkailijoita, jotka yrittävät päästä pelilaudan keskelle, josta löytää Crown of Command -nimisen taikaesineen. Tämän onnistumiseksi täytyy löytää aarteita ja voittaa hirviöitä taistelussa, jotta kokemuksen kasvun myötä selviytyminen loppuun asti olisi mahdollista. Lautapelin on julkaissut Games Workshop vuonna 1983 ja sen toisesta laitoksesta on olemassa loppuunmyyty suomennos. Uusin versio on neljäs laitos, jonka Fantasy Flight Games julkaisi alkuperäisen tekijän lisenssillä vuonna 2008. == Katso myös == * Fantasy Flight Games, Talisman * Boardgamegeek.com, Talismanin eri versiot ja lisäosat Luokka:Temaattiset lautapelit
Thomas the Rhymer

Thomas the Rhymer voi tarkoittaa: * Thomas Learmont, skotlantilainen laird ja profeetta * Thomas Riiminiekka, fantasiaromaani vuodelta 1990.
Klosters-Serneus

Klosters-Serneus (vuoteen 1973 Klosters, retoromaaniksi Claustra) on kunta Itä-Sveitsissä, Graubündenin kantonissa. Se kuuluu Prättigau/Davosin alueeseen. Klosters-Serneus on tunnettu talviurheilukeskus, joka sijaitsee Landquartjoen laaksossa noin 10 kilometriä Davosista koilliseen. Kunnan korkein kohta on 3 298 metriä korkea Verstanclahorn. == Väestö == Sen asukasluku on 3 841 (31.12.2014) . Asukkaista 88,7 % on saksankielisiä, seuraavaksi eniten puhutaan portugalia ja serbokroatiaaSFSO:n tilastot. == Liikenne == Rhätische Bahnin rautatie Landquartista haarautuu Klostersissa Davosiin ja Vereinatunnelin kautta Engadiniin. Päätie 28 () Landquartista Davosiin kulkee Klosters-Serneusin kautta. Kuva:Klosters Dorf.jpg|Klosters- Dorf Kuva:Klosters Bahnhof RhB.jpg|Klostersin rautatieasema Kuva:Serneus Kirche.jpg|Serneuksen kirkko == Lähteet == * === Viitteet === == Aiheesta muualla == * Luokka:Graubündenin kunnat Luokka:Sveitsin talviurheilukeskukset
Juno I

Juno I oli amerikkalainen Redstone-ohjuksesta muunneltu kantoraketti, jolla laukaistiin vuonna 1958 Yhdysvaltojen ensimmäinen satelliitti Explorer I. Se oli käytännössä kolmivaiheinen Jupiter C-luotainraketti, johon lisättiin vielä yksi vaihe. Tämän takia Juno I ja Jupiter C usein sekoitetaan toisiinsa. Juno II:ssa taas käytettiin ensimmäisenä vaiheena Jupiter-ohjusta, ei Redstonea. == Aiheesta muualla == Luokka: Kantoraketit Luokka: Yhdysvaltain avaruustoiminta
Juno II

Juno II oli varhainen amerikkalainen satelliittien ja luotainten laukaisuun käytetty kantoraketti, jossa käytettiin ensimmäisenä vaiheena Jupiter-ohjusta. Ylimmissä rakettivaiheissa käytettiin Sergeantin rakettimoottoreita: yhtätoista toisessa rakettivaiheessa, kolmea kolmannessa vaiheessa ja yhtä neljännessä vaiheessa - sama konfiguraatio jota käytettiin pienemmän Juno I -raketin ylävaiheissa. Kantoraketin ensilaukaisu tapahtui 6. kesäkuuta 1958, viimeinen laukaisu 24. toukokuuta 1961. Kantoraketin kymmenestä laukaisusta neljä onnistui täysin, yksi osittain. Laukaisut suoritettiin Cape Canaveral Air Force Stationista Floridasta. Kantoraketilla laukaistiin lähinnä Pioneer- ja Exlorer-ohjelmien satelliitteja. Juno II pystyi kuljettamaan matalalle Maan kiertoradalle 41 kg:n hyötykuorman, Kuuta kiertävälle radalle 6 kg:n hyötykuorman. Kantoraketin korkeus oli 24,0 m, halkaisija 2,67 m ja massa 55 110 kg. == Aiheesta muualla == Luokka: Kantoraketit Luokka: Yhdysvaltain avaruustoiminta
Goormaghtighin otaksuma

Goormaghtighin otaksuma on lukuteorian otaksuma, jonka esitti René Goormaghtigh. Konjektuurin mukaan ainoat epätriviaalit kokonaislukuratkaisut Diofantoksen yhtälölle :\frac{x^m - 1}{x-1}=\frac{y^n - 1}{y - 1}, missä x, y > 1 ja n, m > 2 ovat * (x, y, m, n) = (5, 2, 3, 5); ja * (x, y, m, n) = (90, 2, 3, 13). Balasubramanian ja Shorey todistivat, että kyseiselle Diofantoksen yhtälölle on olemassa vain äärellisen monta kokonaislukuratkaisua. == Lähteet == * * * * Luokka:Diofantoksen yhtälöt Luokka:Ratkaisemattomat matemaattiset ongelmat
Dennis Taylor

Dennis Taylor (12. kesäkuuta 1921 Sidcup, Kent – 2. kesäkuuta 1962 Monte Carlo, Monaco) oli brittiläinen F1-kuljettaja. ==Formula 1== Taylor osallistui yhteen F1-osakilpailuun kaudella 1959, Britannian GP:hen. Hän kuitenkin karsiutui, eikä päässyt starttaamaan kilpailuun. Hän ajoi F2-luokan autolla aika-ajoissa. Taylor ajoi myös sarjan ulkopuolisissa kilpailuissa. Vuosi Talli Valmistaja Moottori 1 2 3 4 5 6 7 8 9 Sija Pisteet 1959 Dennis Taylor (yksityinen Lotus) Lotus 12 (F2) Climax S4 MON 500 NED FRA GBR DNQ GER POR ITA USA NC 0 ==Formula Junior ja kuolema== Vuonna 1960 Taylor siirtyi ajamaan Formula Junior -sarjaa ja voitti kauden aikana kaksi kilpailua. Hän menehtyi Monte Carlon -osakilpailussa vuonna 1962, kun hän menetti Lola Mk5-Ford -autonsa hallinnan tunnelin ulostuloalueella, osui puuhun ja kimposi aitaan. Taylor sai vakavia vammoja päähän ja kuoli paikan päällä. ==Muut sarjat== Taylor ajoi myös 500 cc F3 -luokassa vuosina 1952–1954. Lisäksi hän osallistui vuonna 1957 Le Mansin 24 tunnin ajoon, mutta 7 tunnin ajomatkan jälkeen autoon iski tekninen vika ja hän joutui keskeyttämään. ==Lähteet== Luokka:Brittiläiset Formula 1 -kuljettajat Luokka:Formula 1 -kuljettajat, jotka eivät koskaan osallistuneet lähtöön Luokka:Vuonna 1921 syntyneet Luokka:Vuonna 1962 kuolleet
Riitta Salmi

Riitta Salmi on suomalainen kosmetologi, kauneudenhoitoalan opettaja ja järjestöaktiivi. Hänelle on myönnetty opetusneuvoksen arvonimi vuonna 2009, hän on Suomen toinen kauneudenhoidon parissa työuransa tehnyt arvonimen kantaja. Salmi toimi Espoon seudun koulutuskuntayhtymä Omniassa lehtorina sekä kansainvälisten asioiden koordinaattorina. Salmi valittiin kansainvälisen kosmetologien järjestön Cidesco Internationalin puheenjohtajaksi vuosiksi 1996–2000. ==Lähteet== * Valtioneuvoston kanslian arkisto (VNK/1727/06/2008) ===Viitteet=== Luokka:Suomalaiset henkilöt Luokka:Syntymävuosi puuttuu Luokka:Elävät henkilöt Luokka:Kosmetologit
Henry Taylor (kilpa-autoilija)

Henry Taylor (16. joulukuuta 1932 Shefford, Bedfordshire – 24. lokakuuta 2013 Vallauris, Alpes-Maritimes, Ranska) oli brittiläinen F1-kuljettaja. Hän osallistui yhteentoista F1-osakilpailuun kausilla 1959–1961. Hän saavutti yhteensä 3 MM-pistettä ajamalla neljänneksi Ranskan GP:ssä 1960. Taylor kilpaili 500 cc F3 -luokassa vuosina 1954–1957. Hän voitti sarjan mestaruuden kahdesti vuosina 1955 ja 1956 voittaen jälkimmäisenä vuonna 15 kilpailua. Hän siirtyi F2-luokkaan vuonna 1958 jatkaen hyviä sijoituksiaan. Hän ajoi Formula Junior -tiimissä vuonna 1960 voittaen kahdesti. Hän osallistui Monte Carlon ralliin vuonna 1961. Hän kilpaili rallin MM-sarjassa neljä kautta ajaen Ford Anglialla, Ford Cortinalla ja Lotus Cortinalla, jolla hän kilpaili myös Euroopan Touring car -mestaruussarjassa vuonna 1964. Hän ajoi kahdesti toiseksi ECTT-kilpailuissa ja oli kuuden parhaan joukossa joka autolla. Taylor siirtyi Fordin kilpailumanageriksi vuonna 1965. ==Lähteet== Luokka:Brittiläiset Formula 1 -kuljettajat Luokka:Vuonna 1932 syntyneet Luokka:Vuonna 2013 kuolleet
Biotalous

Biotalous tarkoittaa kaikkia uusiutuvia luonnonvaroja tuottavaa, käyttävää, jalostavaa ja markkinoivaa tuotantoa sekä uusiutuvista luonnonvaroista valmistettujen tuotteiden kulutusta. Euroopassa biotaloudella tarkoitetaan usein pelkästään biopolttoaineisiin perustuvaa taloutta. Yhdysvalloissa biotalouden käsite ymmärretään laajemmin, mutta myös siellä tässä yhteydessä pääpaino on biopolttoaineilla ja nimenomaan nestemäisillä liikenteen polttoaineilla. Joissakin yhteyksissä biotaloutta pidetäänkin vastakohtana fossiilisiin polttoaineisiin perustuvalle nykytaloudelle. == Puu ja puukuitu biotalouden ytimessä == Puu on Suomen merkittävin uusiutuva luonnonvara, jota jalostetaan teollisessa mittakaavassa. Biotaloudessa puun ja kuidun hyödyt uusiutuvana ja kierrätettävänä materiaalina pääsevät esiin. Biotalouden uusia tuotteita syntyy bioenergia- ja biokemikaalisektoreille yhdistämällä puuta ja kuitua muihin materiaaleihin sekä luomalla kuiduista uusia tuotteita uuden teknologian (nano-, ICT- yms) avulla. == Katso myös == *Kiertotalous *Kuivatislaus *Mädätys *Vihreä kemia *Vihreä talous *Metsätieteet Suomessa == Kirjallisuutta == * == Aiheesta muualla == * Biotalous.fi - Suomen biotalousstrategian verkkosivusto * Metsäteollisuus ry: Mitä on biotalous? * Sitra: Biotalous * Luonnonvarakeskus (Luke) ja VTT: ForestEnergy2020 -tutkimus- ja kehittämisohjelma * TEM: Kestävää kasvua biotaloudesta, Suomen biotalousstrategia (pdf) *Hannele Sankari: Pellolla viljeltävän non food -raaka-aineen saatavuus, laatu ja hyödyntäminen kemian teollisuuden tarpeisiin kriisitilanteissa. Tuotannon ja jalostuksen mahdollisuudet Suomessa, Maatalouden tutkimuskeskus tiedote 13/95, Jokioinen 1995, ISSN 0359-7652 (pdf) Luokka:Biotekniikka
Skeleton Crew

Skeleton Crew tarkoittaa seuraavia: * Jälkeen keskiyön, Stephen Kingin novellikokoelma (Skeleton Crewin ensimmäinen osa) * Ennen aamunkoittoa, Stephen Kingin novellikokoelma (Skeleton Crewin toinen osa) * Skeleton Crew, suomalainen kauhuelokuva
Kenelle kellot soivat (elokuva)

Kenelle kellot soivat (For Whom the Bell Tolls) on Sam Woodin ohjaama yhdysvaltalainen draamaelokuva vuodelta 1943. Se perustuu Ernest Hemingwayn vuonna 1940 ilmestyneeseen romaaniin Kenelle kellot soivat. Elokuva kertoo yhdysvaltalaisesta miehestä Espanjan sisällissodassa (1936–1939). Tarina perustuu Hemingwayn omiin sotakokemuksiin lehtimiehenä. Katina Paxinou sai Oscarin osastaan Pilarina. Elokuvan alkuperäinen pituus oli 170 minuuttia, mutta teatterilevitykseen sitä lyhennettiin 134-minuuttiseksi. 1990-luvulla siitä julkaistiin DVD:nä 166 minuutin pituinen versio, jonka pituusero johtuu eri kuvataajuudesta. The New York Timesin kriitikot valitsivat Kenelle kellot soivat vuonna 2004 yhdeksi kaikkien aikojen tuhannesta parhaasta elokuvasta. == Näyttelijät == ==Lähteet== Luokka:Vuoden 1943 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset romanttiset draamaelokuvat Luokka:Sam Woodin ohjaamat elokuvat Luokka:Parhaan naissivuosan Oscar-palkinnon saaneet elokuvat Luokka:Yhdysvaltalaiset sotadraamat
Ponte Buggianese

Ponte Buggianese on kunta Pistoian maakunnassa Toscanan alueella Keski- Italiassa. Siellä on noin 8 800 asukasta. ==Lähteet== == Aiheesta muualla == Luokka:Pistoian maakunnan kunnat
X58

X58 on Intelin emolevypiirisarja. Piirisarjan koodinimi oli tylersburg. Uutena ominaisuutena piirisarjassa on QuickPath Interconnection väylähttp://mato78.com/artikkelit/8369-asus-rampage-ii-gene-x58-matx-emolevy sekä tuki kolmekanavaisille DDR3 keskusmuisteille. Piirisarja tukee Nehalem suorittimia jolloin aikaisemmista piirisarjoista poiketen muistiohjain on siirretty emolevyltä suorittimelle.http://www.bit- tech.net/news/hardware/2008/05/30/nehalem-and-x58-show-up-in-taipei/1 Piirisarja tukee ensimmäisenä Intelin julkaisemana emolevypiirisarjana NVIDIAn SLI liitäntää.http://www.anandtech.com/cpuchipsets/intel/showdoc.aspx?i=3395 == Lähteet == Luokka:Tietokonetekniikka
Cartoon Network Racing

Cartoon Network Racing on Firebrand Gamesin, The Game Factoryn ja Eutechnyxin kehittämä sekä The Game Factoryn julkaisema ajopeli, joka on julkaistu vuonna PlayStation 2:lle ja Nintendo DS:lle. == Pelaaminen == Pelin tarkoitus on voittaa vastustajat kilpa-ajoissa erilaisilla Cartoon Network -hahmoilla. Pelissä on yksinpelin lisäksi moninpeli, jossa useita eri pelityylejä. Myös yksinpelissä on useita eri pelityyppejä. Pelissä valitaan ensin hahmo, joka ajaa autoansa. Sen jälkeen valitaan hahmo auton takaosaan, joka asettelee ansoja ja muita hankaluuksia vastustajille. Jokaisella hahmolla on omat henkilökohtaiset voimansa, joita voivat olla turbonopeus, leijuminen, suojakilpi sekä hyökkäys. Autot ovat erinäköisiä, ja hyviä eri asioissa. Jokaisen auton ominaisuudet on luokiteltu tähdillä, ja kaikilla on yhteensä kymmenen tähteä. Pelihahmoja voit saada lisää pelaamalla Cartoon Eliminatoria, pelimuotoa, jossa kuudesta pelaajasta viimeinen maalissa oleva joka pelissä poistetaan. Pelaajat vähenevät joka kierroksella, ja se joka selviää viimeiseksi voittaa kilpailun. Uusia kenttiä voit voittaa pelaamalla Tournamentia, peliä jossa on tarkoituksena saada eniten pisteitä ajettuaan kolme kenttää läpi. == Pelihahmot == *Johnny Bravo *Carl *Bunny Bravo (lukittu aluksi) *Little Suzy *I'Am Weasel *I'R Baboon *Red Guy (lukittu aluksi) *Cow *Chicken *Dexter *Mandark *Dee Dee *Mom (lukittu aluksi) *Dad (lukittu aluksi) *Tehotytöt *Mojo Jojo *Prof. Utonium *Him (lukittu aluksi) *Fuzzy (lukittu aluksi) *Muriel *Courage *Eustace (lukittu aluksi) *Flem (lukittu aluksi) *Earl == Pelityylit == *Quickrace *Cartoon Eliminator *Tournament *Supertournament (aukeaa myöhemmin) *Kart Bullseye (aukeaa myöhemmin) *Bomb bastic (moninpelissä) *Toon Cup Collection (moninpelissä) *Battle (moninpelissä) *Mine Mine Mine (moninpelissä) Luokka:PlayStation 2 -pelit Luokka:Nintendo DS -pelit Luokka:Ajopelit Luokka:Vuoden 2006 videopelit Luokka:Cartoon Network
Klušino

Klušino () on kylä Smolenskin alueella Venäjällä lähellä Gagarinin kaupunkia noin 165 kilometriä Moskovasta länsilounaaseen. Vuonna 1998 kylässä asui 428 henkeä. Kylässä on toiminut keskikoulu, kirjasto, kulttuuritalo, kauppa, postitoimisto, terveysasema ja maidon keruupiste. Vuonna 1610 Klušinon taistelussa Jakob De la Gardien johtamat suomalais-ruotsalaiset joukot hävisivät puolalaisille. Vuonna 1812 Napoleonin armeijan joukot hävittivät kaikki kylän rakennukset kirkko mukaan luettuna. Klušinon kylässä on syntynyt kosmonautti Juri Gagarin ja hänen lapsuusajan kotitalonsa on museoitu. ==Lähteet== Luokka:Smolenskin alueen kylät ja taajamat
Fritz Klute

Fritz Klute (29. tammikuuta 1885 Freiburg im Breisgau - 7\. helmikuuta 1952 Mainz) oli saksalainen maantieteilijä. Hän toimi professorina Gießenissä vuodesta 1921 ja Mainzissa vuodesta 1947. Klute tutki muun muassa asutusmaantiedettä ja ilmaston vaikutusta jääkausiin. == Lähteet == == Aiheesta muualla == * Kluten teoksia Saksan kansalliskirjastossa Luokka:Saksalaiset maantieteilijät Luokka:Vuonna 1885 syntyneet Luokka:Vuonna 1952 kuolleet
Camillo Sitte

Camillo Sitte (17. huhtikuuta 1843 Wien – 16. marraskuuta 1903 Wien) oli itävaltalainen arkkitehti, taidemaalari, kaupunkiteoreetikko ja kaupunkisuunnittelija, joka vaikutti huomattavalla tavalla 1900-luvun kaupunkisuunnitteluun. Sitte piti ihanteina keskiaikaisen kaupungin suljettua tilajärjestystä ja epäsäännöllistä rakennetta vastakohtana ruutukaavan säännöllisyydelle. Sitten pääteos on vuonna 1889 julkaistu Kaupunkirakentamisen taide. Teos on runsaasti kuvitettu ja nostaa esiin kaupunkitilan esteettisen kokemisen. Sitte arvosteli oman aikansa kaupunkisuunnittelua ja vertaa sitä antiikin, keskiajan ja barokin ratkaisuihin, joita hän pitää parempina. Sitten mukaan 1800-luvun lopun kaupunkisuunnittelu tuotti monotonisia ja pikkusieluisia kaupunkinäkymiä. Suurimpia syypäitä ovat pyrkimys symmetriaan ja ruutukaava, jota hän kutsuu ”lohkojärjestelmäksi”Sitte 2001, s. 69, 137. Sitten ajatukset saivat kannatusta myös Suomessa Yrjö Blomstedtin, Bertel Jungin ja Lars Sonckin kautta. == Lähteet == == Aiheesta muualla == * Luokka:Itävaltalaiset arkkitehdit Luokka:Itävaltalaiset taidemaalarit Luokka:Kaupunkiteoreetikot Luokka:Vuonna 1843 syntyneet Luokka:Vuonna 1903 kuolleet
Hans Knappertsbusch

Hans Knappertsbusch (13. maaliskuuta 1888 Elberfeld (nyk. Wuppertal) - 25\. lokakuuta 1965 München) oli saksalainen kapellimestari, joka tunnetaan erityisesti Richard Wagnerin, Anton Brucknerin ja Richard Straussin teosten tulkitsijana. Knappertsbusch aloitti filosofian opiskelijana Bonnin yliopistossa, mutta siirtyi vuonna 1908 Kölnin konservatorioon opiskelemaan orkesterin johtamista Fritz Steinbachin johdolla. Parina kesänä hän avusti Siegfried Wagneria ja Hans Richteriä Bayreuthin festivaaleilla. Knappertsbusch aloitti kapellimestarin uransa Elberfeldissä (1913−1918), Leipzigissa (1918−1919) ja Dessaussa (1919−1922). Kun Bruno Walter jätti Münchenin ja siirtyi New Yorkiin, Knappertsbuschista tuli Bayerisches Staatsorchesterin musiikillinen johtaja vuonna 1922. Koska Knappertsbusch ei suostunut myötäilemään natseja, hänet erotettiin virastaan vuonna 1936. Hän jätti Saksan ja siirtyi Wieniin johtamaan filharmoonikoita ja Wienin valtionoopperaa. Sodan jälkeen hän palasi Müncheniin, josta käsin työskenteli vierailevana kapellimestarina Wienissä ja Bayreuthin festivaaleilla. == Lähteet == == Aiheesta muualla == * * Diskografia Luokka:Saksalaiset kapellimestarit Luokka:Vuonna 1888 syntyneet Luokka:Vuonna 1965 kuolleet
Foinikian kieli

Foinikian kieli (omakielinen nimi: 𐤃𐤁𐤓𐤉𐤌 𐤊𐤍𐤏𐤍𐤉𐤌, dabarīm kanaʿnīm) on kuollut afroaasialainen kieli. Foinikia oli antiikin aikana foinikialaisten kieli, jota puhuttiin suunnilleen nykyisen Libanonin alueella. Foinikia kuului seemiläisiin kieliin ja oli läheistä sukua heprealle. Foinikian kielestä kehittyi myös Karthagossa puhuttu puunin kieli. Ensimmäiset kirjalliset merkinnät foinikian kielestä ovat peräisin 1000-luvulta eaa. ja viimeisimmät 100-luvulta eaa.. Kirjoittamiseen käytettiin foinikialaista kirjaimistoa. == Fonologia == === Konsonantit === Labiaali Alveolaari Palataali Velaari Uvulaari Faryngaali Glottaali Nasaali m n Klusiili Norm. b d g q ʔ Emfaattinen tˤ Frikatiivi Norm. s ʃ ħ h Emfaattinen sˤ Lateraali l Tremulantti r Approksimantti w j Lähde: == Lähteet == Luokka:Seemiläiset kielet Luokka:Afrikan kuolleet kielet Luokka:Aasian kuolleet kielet Luokka:Foinikia
Iloniemen lasitehdas

Iloniemen lasitehdas toimi Kuusjoella 1857–1890. Tehtaan perusti lasinpuhaltaja ja hyttimestari Alexander Fahler (1820–1880) joka oli osakkaana useassa suomalaisessa lasitehtaassa. Fahler oli Iloniemen tehtaan omistaneen Iloniemi Glasbruksbolagin osakkaana ja isännöitsijänä aina kuolemaansa saakka. Tehdas valmisti aluksi olutpulloja ja apteekkilasitavaraa, myöhemmin tuotantoon tulivat myös virvoitusjuomapullot sekä talouslasi. Tehtaan rakennuksista on säilynyt 1850-luvulta peräisin oleva paja joka on kunnostettu ulkoapäin. Muuten entinen tehdasalue on avointa heinikkoa. ==Katso myös== *Luettelo Suomen lasitehtaista == Lähteet == * Suomen lasitehtaat * Sven-Erik Åström: Sursillin suku. Korjauksia ja lisäyksiä - Rättelser och tillägg, Genos 45(1974), s. 60-92 (Fahlerin henkilötiedot) ==Aiheesta muualla== * Luokka:Entiset suomalaiset lasitehtaat Luokka:Suomen teollisuushistoria Luokka:Kuusjoki Luokka:Salon rakennukset ja rakennelmat Luokka:Salon historia
Doordarshan

Doordarshan (lyh. DD) on Intian julkisen palvelun yleisradioyhtiö. Se on maan vanhin televisioyhtiö ja ainoa, jolla on valtakunnallinen kattavuus. Doordarshanin toimipaikka on Delhissä. Se toimii Intian viestintä- ja yleisradioministeriön valvonnassa. Televisiolähetykset aloitettiin 1959. Yhtiöllä on lähetyksiä useilla Intian kielistä: hindiksi, englanniksi, urduksi, punjabiksi, teluguksi, tamiliksi, kannadaksi, malayalamiksi, gujaratiksi ja marathiksi. Vaikka Doordarshanilla on mainostuloja, hallitus on ehdottanut mm. 2007 TV-lupajärjestelmää (₹500 väri- ja ₹200 mustavalkotelevisiosta). == Kansalliset kanavat == Kanava Aihepiirit Kielet DD National - hindi, englanti DD News uutiset hindi, englanti DD Sports urheilu hindi, englanti DD Bharati taide ja kulttuuri hindi, englanti DD Urdu ajankohtaisohjelmat urdu DD Kisan maatalous hindi DD India uutiset englanti DD India profiloitui vuoden 2019 vaalien alla globaalin yleisön kanavaksi siirtymällä englanninkieliseen sisältöön. Englannin lisäksi kanavalla on uutislähetyksiä myös hindiksi ja sanskritiksi. ==Lähteet== ==Aiheesta muualla== *Doordarshan uutissivut (ddinews.gov.in) *DD National (live) (zengatv.com) *Uutisia tv-yhtiötä koskien (economictimes.indiatimes.com) *
Gratianus

Gratianus-nimisiä henkilöitä ovat olleet: * Gratianus, Länsi-Rooman keisari 300-luvulla * Gratianus, 1100-luvulla elänyt bolognalainen lainoppinut.
Brad Henry

Charles Bradford "Brad" Henry (s. 10. heinäkuuta 1963) on yhdysvaltalainen demokraattisen puolueen poliitikko. Hän toimi Oklahoman osavaltion kuvernöörinä vuodesta 2003 vuoteen 2011. Hänet valittiin ensimmäiselle kaudelleen marraskuun 2002 vaaleissa ja toiselle kaudelleen vuonna 2006. Henryä edelsi kuvernöörinä Frank Keating ja seurasi Mary Fallin. Hänen aikanaan Oklahoman varakuvernööreinä toimivat Mary Fallin (2003–2007) ja Jari Askins (2007–2011). Henry syntyi Shawneessä, Oklahomassa. Hän opiskeli taloustiedettä ja lakia. Ennen valintaansa kuvernööriksi hän istui jäsenenä Oklahoman osavaltiollisessa senaatissa. Hänen vaimonsa Kim on opettaja. Parilla on tyttäret Leah, Laynie ja Baylee. Henry on baptisti.National Governors Association == Kuolemanrangaistus == Henryä vaadittiin armahtamaan alaikäisenä tehdystä murhasta kuolemaan tuomittu Scott Hain.European Union – Delegation of the European Commission to the USA Armahdusta ei myönnetty, sillä Hain teloitettiin 3. huhtikuuta 2003. Brad Henry myös laajensi kuolemanrangaistuksen käyttöä; hän hyväksyi lain, joka mahdollisti kuolemanrangaistuksen toistuviin tai törkeisiin lapsiin kohdistuneisiin seksuaalirikoksiin syyllistyneiden kohdalla.Facts about capital punishment == Lähteet == Luokka:Oklahoman kuvernöörit Luokka:Yhdysvaltalaiset demokraattipoliitikot Luokka:Vuonna 1963 syntyneet Luokka:Elävät henkilöt
Bergan lasitehdas

Bergan lasitehdas toimi Närpiön Pirttikylässä 1796–1883. Lasitehtaan perusti Olof Sjöberg vanhempi ja tehtaan lasinpuhaltajat tulivat Saksasta ja Ruotsista. Tehdas valmisti ikkunalasia, pulloja, tölkkejä, karahveja, erilaisia juomalaseja, lasinappeja ja apteekkilasitavaraa. Tehtaan tuotannosta apteekkilasi muodosti noin 80 prosenttia. Berga oli 1840-luvulla tuotannoltaan yksi suurimpia Suomen lasitehtaita. Pirttikylän kotiseutumuseon alueella on nykyisin Bergan lasitehtaan museo museon alueelle siirretyssä Alholman tilan päärakennuksessa. ==Katso myös== *Luettelo Suomen lasitehtaista == Lähteet == * Suomen lasitehtaat ==Aiheesta muualla== * * *Launonen, U.: Berga glasbruk. Vaasa 1975. Luokka:Entiset suomalaiset lasitehtaat Luokka:Suomen teollisuushistoria Luokka:Pirttikylä Luokka:Närpiön rakennukset ja rakennelmat
Grönvikin lasitehdas

Grönvikin lasitehdas toimi Iskmossa Mustasaaressa 1813–1907. Tehtaan perusti vaasalainen kauppias Johan Grönberg. Lasitehtaan yhteydessä toimi myös jonkin aikaa fajanssitehdas ja laivaveistämö. Tehdas valmisti aluksi apteekkilasia, pulloja ja ikkunalasia. Koska tehdas sijaitsi meren rannalla sen tuotteita voitiin myös viedä Ruotsiin ja Itämeren rantavaltioihin. Vuonna 1844 alkoi puristelasin valmistus (punssi- ja juomalasit sekä kerma- ja sokeriastiat) ja tehtaassa valmistettiin myös ns. sinistä lasia. 1800-luvun puolivälin jälkeen tehdas alkoi siirtyä sekalaisen talouslasin tuotannosta pullojen ja ikkunalasin tuotantoon. Vuonna 1891 tapahtuneen tulipalon jälkeen tehdas uudistettiin perusteellisesti ja se erikoistui ikkunalasin tuottamiseen. Tehtaalle hankittiin tätä varten Belgiasta jatkuvakäyttöinen ammeuuni jonka avulla ikkunalasia voitiin puhaltaa vuorotyönä. Koska suurikokoisten ikkunaruutujen puhaltaminen vaati ammattitaitoa tuli tehtaalle myös lasinpuhaltajia Belgiasta. Grönvikin tehdas oli aikanaan Pohjoismaiden suurin ikkunalasin tuottaja mutta se joutui lopettamaan toimintansa 1907 ikkunalasin ylituotannon takia. Kilpailijat ostivat tehtaan ja purkivat sen rakennukset ja koneet. Lasitehtaasta on säilynyt kaksikerroksinen päärakennus puistoineen sekä pehtoorintalo. == Lähteet == * Suomen lasitehtaat * Lasia ja kristallia Vallooniasta * Rakennettu kulttuuriympäristö. Valtakunnallisesti merkittävät kulttuurihistorialliset ympäristöt 1993 -luettelo. == Aiheesta muualla == * Grönvikin kartanon sivut * Luokka:Entiset suomalaiset lasitehtaat Luokka:Suomen teollisuushistoria Luokka:Mustasaaren rakennukset ja rakennelmat
Zvjezdan Misimović

Zvjezdjan Misimović (s. 5. kesäkuuta 1982 München, Länsi-Saksa) on bosniahertsegovinalainen jalkapalloilija. Hän oli hyökkäävä keskikenttäpelaaja. Hänet tunnettiin hyvästä hyökkäyssuunnan pelaamisesta ja oivallisista syötöistään. Hän oli avainpelaajia kun VfL Wolfsburg voitti kaudella 2008–2009 Saksan mestaruuden. Hän edusti urallaan myös FC Bayern Müncheniä, VfL Bochumia, 1. FC Nürnbergiä, turkkilaista Galatasarayta, venäläistä Moskovan Dynamoa ja viimeksi kiinalaista Beijing Renheä. Misimović pelasi Bosnia ja Hertsegovinan maajoukkueessa 84 ottelua ja teki niissä 24 maalia. Hän on maansa maajoukkuehistorian kolmanneksi paras maalintekijä. == Lähteet == Luokka:Bosniahertsegovinalaiset jalkapalloilijat Luokka:Saksalaiset jalkapalloilijat Luokka:Vuonna 1982 syntyneet Luokka:Elävät henkilöt
Gratianus (munkki)

Gratianus on 1100-luvulla elänyt bolognalainen lainoppinut. Hän kokosi noin vuonna 1140 roomalaiskatolisen kirkon ensimmäisen täydellisen kanonien kokoelman Concordia discordantium canonumin, joka yleensä tunnetaan nimellä Decretum Gratiani. Kokoelma perustuu aikaisempiin kokoelmiin, kirkolliskokousten päätöksiin, roomalaiseen lakiin ja kirkkoisien teksteihin."canon law." Britannica Concise Encyclopedia. Encyclopædia Britannica, Inc., 2006. Answers.com 17 Jun. 2009. http://www.answers.com/topic/canon-law Gratianuksen elämästä tiedetään vähän. Hänen on kerrottu olleen benediktiiniläismunkki ja työskennelleen eräässä Bolognan luostarissa, mutta tiedon todenperäisyys on epävarma. Concordia discordantium canonum sisälsi myös Gratianuksen omia kommentteja, joiden tarkoituksena oli selittää eri auktoriteettien erimielisyyksiä. Teos hyväksyttiin pian eurooppalaisissa oppilaitoksissa kanonisen oikeuden perusteokseksi, ja se oli roomalaiskatolisen kirkon kanoninen lakikirja vuoteen 1917. == Lähteet == == Aiheesta muualla == * Luokka:Kristityt munkit Luokka:Uskonnolliset lait Luokka:Katolisen kirkon historia Luokka:Italialaiset juristit Luokka:Syntymävuosi tuntematon Luokka:Kuolinvuosi tuntematon
Tiina Taavitsainen

Tiina Tuulikki Taavitsainen (s. 19. joulukuuta 1985 Helsinki) on suomalainen seiväshyppääjä ja voimistelija. Hän edusti yleisurheilussa Helsingin Kisa- Veikkoja ja häntä valmensi vuoteen 2006 Rauli Pudas, vuosina 2006–2008 Risto Koskinen ja vuodesta 2009 Vesa Rantanen. Voimistelussa hän edusti Suomen Taitovoimisteluklubia. Taavitsainen voitti telinevoimistelun hypyissä Suomen- mestaruuden vuosina 1998–2003.Naisten telinevoimistelun suomenmestarit vuodesta 1970 alkaen (xlsx). Suomen Voimisteluliitto. Viitattu 22.10.2016. Taavitsainen kilpaili seiväshypyssä ensimmäisen kerran vuonna 2005 19-vuotiaana. Hän on saavuttanut yleisurheilussa kuusi aikuisten SM-mitalia. 17. helmikuuta 2007 hän oli seiväshypyn kolmas sisäratojen SM-kisoissa tuloksella 375 cm. 14. kesäkuuta 2008 hän oli mukana 4 × 100 metrin viestissä ajalla 47,56 s hopealle juosseessa HK-V:n viestijoukkueessa. Kalevan kisoissa 2011 hän sijoittui seiväshypyssä toiseksi ja 2009 kolmanneksi sekä sisäratojen SM-kilpailuissa 2010 ja 2011 toiseksi. Hänen seiväsennätyksensä on 420 cm, jonka hän hyppäsi Somerolla 29. kesäkuuta 2008. Ennätyksellään hän sijoittuu Suomen kaikkien aikojen tilastossa yhdeksänneksi (tilanne kesäkuussa 2019)http://www.apulanta.fi/matti/yu/suomi.html#Seivas_naiset. Hallissa hänen ennätyksensä on Jyväskylässä 1. maaliskuuta 2008 hypätty 414 cm. == Aikuisten SM-mitalit yleisurheilussa == *Ulkoradoilla **Hopeaa 2008 (4 × 100 m 47,56) **Hopeaa 2011 (seiväshyppy 382 cm) **Pronssia 2009 (seiväshyppy 400 cm) *Sisäradoilla **Hopeaa 2010 (Seiväs 388) **Hopeaa 2011 (Seiväs 390) **Pronssia 2007 (Seiväs 375) == Henkilökohtaiset ennätykset == *Ulkoradoilla **Seiväs 420 (Somero 29.6.2008) *Sisäradoilla **Seiväs 414 (Jyväskylä 1.3.2008) == Lähteet == * === Viitteet === Luokka:Suomalaiset seiväshyppääjät Luokka:Suomalaiset telinevoimistelijat Luokka:Vuonna 1985 syntyneet Luokka:Elävät henkilöt
Bobby Vinton’s Greatest Hits

Bobby Vinton's Greatest Hits on Bobby Vintonin kokoelma-albumi, joka julkaistiin vuonna 1964. Se sisältää laulajan ensimmäisiä singlejä. Albumin tuotti Bob Morgan sekä kannen kuvasta vastasi Cardell Photo of Pittsburgh. == Kappaleet == === Puoli 1 === # Blue Velvet - (Bernie Wayne, Lee Morris) - 2:49 # Roses Are Red (My Love) - (Paul Evans, Al Byron) - 2:38 # Blue on Blue - (Hal David, Burt Bacharach) - 2:24 # Mr. Lonely - (Bobby Vinton, Gene Allen) - 2:40 # Let's Kiss and Make Up - (Marjorie McCoy, Norman Meade) - 2:28 # My Heart Belongs to Only You - (Frank Daniels, Dorothy Daniels) - 2:42 ===Puoli 2=== # There! I've Said It Again - (Redd Evans, David Mann) - 2:22 # Rain Rain Go Away - (Gloria Shayne, Noël Regney) - 2:55 # I Love You the Way You Are - (Bobby Vinton) - 2:55 # Over the Mountain (Across the Sea) - (Rex Garvin) - 2:23 # Trouble Is My Middle Name - (Neval Nader, John Gluck, Jr.) - 2:28 # Tell Me Why - (Al Alberts, Marty Gold) - 2:36 == Listasijoitukset == Albumilista - Billboard (North America) Vuosi Lista Sijoitus 1964 The Billboard 200 12 Singles - Billboard (North America) Vuosi Single Lista Sijoitus 1963 "Trouble Is My Middle Name" The Billboard Hot 100 33 1963 "Trouble Is My Middle Name" Billboard Adult Contemporary 7 1963 "Let's Kiss and Make Up" The Billboard Hot 100 38 1964 "Tell Me Why" The Billboard Hot 100 13 1964 "Tell Me Why" Billboard Adult Contemporary 3 Luokka:Vuoden 1964 kokoelma-albumit Luokka:Bobby Vintonin albumit
Lena Solvin

Lena Anne-May Solvin (s. 4. heinäkuuta 1986 Uusikaarlepyy) on suomalainen moukarinheittäjä. Hän edustaa IF Nykarlebynejdeniä ja häntä valmentavat Martin Ahlskog ja Leif Solvin. Hän on saavuttanut viisi aikuisten SM-mitalia. Lappeenrannassa 4. elokuuta 2007 hän oli kolmas tuloksella 64,45 m. Tampereella 26. heinäkuuta 2008 hän oli toinen tuloksella 62,28 m ja Espoossa 1. elokuuta 2009 hän oli toinen tuloksella 63,23 m. Kajaanissa 7. elokuuta 2010 hän oli toinen tuloksella 65,47. Turussa 7. elokuuta 2011 hän oli toinen tuloksella 63,25. Hän on edustanut Suomea neljästi Suomi–Ruotsi-maaottelussa, vuosina 2007, 2008, 2009 ja 2010. Göteborgissa 2007 hän oli viides tuloksella 60,13, Helsingissä 2008 toinen tuloksella 64,59, Göteborgissa 2009 viides tuloksella 60,29 ja Helsingissä 2010 neljäs tuloksella 64,57. Hänen ennätyksensä on 66,26, jonka hän heitti Kaustisella 28. kesäkuuta 2008. Ennätyksellään hän sijoittuu Suomen kaikkien aikojen tilastossa kahdeksanneksiYleisurheilun Suomen parhaat kautta aikojen, viitattu 12.6.2020. == Aikuisten SM-mitalit == *Hopeaa 2008 (62,28) *Hopeaa 2009 (63,23) *Hopeaa 2010 (65,47) *Hopeaa 2011 (63,25) *Pronssia 2007 (64,45) == Lähteet == * === Viitteet === Luokka:Suomalaiset moukarinheittäjät Luokka:Vuonna 1986 syntyneet Luokka:Elävät henkilöt
Taz

Taz () on joki Jamalin Nenetsian piirikunnassa ja Krasnojarskin aluepiirin rajalla Venäjällä. Se saa alkunsa Siperian selänteeltä, virtaa Länsi-Siperian alangon soiden halki ja laskee Karanmeren Tazinlahteen. Joen pituus on 1 401 kilometriä ja valuma-alueen laajuus 150 000 neliökilometriä. Joen virtaama vaihtelee huomattavasti vuoden aikana ja on suurimmillaan kesäkuussa. Taz jäätyy lokakuussa ja vapautuu jäistä touko-kesäkuun vaihteessa. Tärkeimmät sivujoet ovat Bolšaja Širta, Hudosei, Tolka ja Tšaselka. Kalalajeja ovat siika, muikku, vähäisemmässä määrässä sampi ja nelma. Joki on alajuoksultaan liikennöintikelpoinen. Sen varrella sijaitsevat Krasnoselkupin kylä ja Tazovskin taajama. Nykyisen Sidorovskin kylän lähellä oli 1600-luvulla Mangazejan kaupunki. ==Lähteet== Luokka:Jamalin Nenetsian joet Luokka:Krasnojarskin aluepiirin joet Luokka:Karanmereen laskevat vesistöt
Mangazeja

Mangazeja () oli Venäjällä Länsi-Siperiassa Tazjoen varrella 1600-luvulla sijainnut kaupunki. Vuosina 1601–1607 venäläiset sotilaat rakensivat puisen linnakkeen Tazin oikealle rannalle, 300 kilometrin päähän joen suusta. Sen kautta kulki Mangazejan kauppareitti, joka suuntautui Vienanjoen suulta meritse Jamalille, jokien kautta Obin lahteen ja Tazjoelta kannaksen yli Jenisein sivujoelle Turuhanille. Linnakkeen yhteyteen syntyi turkiskaupan keskuksena toiminut Mangazejan kaupunki. Turkiseläinten ehdyttyä 1600-luvun puolivälissä kaupunki menetti taloudellisen merkityksensä ja se hylättiin. Varuskunta siirrettiin Jeniseille, jonne vuonna 1672 perustettiin Novaja Mangazeja -niminen kaupunki (1780-luvulta lähtien Turuhansk). Mangazejassa tehtiin arkeologisia kaivauksia vuosina 1968–1970 ja 1973. Nykyään paikan lähellä sijaitsee Jamalin Nenetsian Krasnoselkupin piirin Sidorovskin kylä. ==Lähteet== Luokka:Jamalin Nenetsia Luokka:Venäjän entiset kaupungit
Mike Taylor

Michael "Mike" J. C. Taylor (24. huhtikuuta 1934 – 4. huhtikuuta 2017) oli brittiläinen F1-kuljettaja. Hän osallistui kahteen F1-osakilpailuun kausina 1959–1960. Hän keskeytti toisessa ja karsiutui toisessa, eikä saavuttanut pisteitä. Hän osallistui myös useisiin MM-sarjaan kuulumattomiin kilpailuihin. Taylorin ura kilpa-ajajana alkoi 1950-luvulla tämän ajaessa urheiluautoluokissa, mm. 1100-kuutioisten luokissa MG:n, Jaguarin ja Lotuksen autoilla. Hänen saavutuksensa kyseisessä luokassa Goodwoodin järjestämissä ajoissa huomioitiin Motor Sport Brooklands Memorial Trophy-palkinnolla. Hän jakoi Le Mansin 24 tunnin ajoissa autonsa Innes Irelandin kanssa johtaen kilpailua 1100-kuutioisten luokassa, kunnes autoon iski teknisiä vikoja. Myöhemmin Taylorille tarjottiin mahdollisuutta ajaa Alan Brownin Formula 2-luokan Cooper-autoa, jolla sijoittui neljänneksi Berliinin osakilpailussa AVUSin radalla. Vuonna 1959 hän kilpaili myös Formula 1 -sarjan Britannian osakilpailussa, mutta kyseinen kilpailu päättyi keskeytykseen. Taylorin kilpailu-ura loppui ennenaikaisesti hänen jouduttua onnettomuuteen vuoden 1960 Belgian GP:n harjoituksissa. Hän paiskautui ulos autostaan 160 mailin tuntinopeudella, vieri mäkeä alas ja osui puuhun murtaen useita luita. Stirling Moss joutui samanlaiseen onnettomuuteen ja halvaantui, mutta terapian avulla pystyi kävelemään. Taylor haastoi Lotuksen oikeuteen ja voitti käsittelyn saaden korvausrahoja, mutta kärsi myöhemmin kiinteistöyritystoiminnassa miljoonien puntien tappiot yhtiön ajautuessa taloudellisiin vaikeuksiin vuonna 1977. Vuonna 1980 Taylor meni naimisiin Stirling Mossin ex-vaimon Elaine Barberinon kanssa. Heidän perheensä koostui Luke-pojasta, Emma-tyttärestä sekä Allison-tytärpuolesta. Taylor kuoli vuonna 2017 taisteltuaan pitkään syöpää vastaan. ==F1-tilastot== Vuosi Talli Valmistaja Moottori 1 2 3 4 5 6 7 8 9 10 Sijoitus Pisteet 1959 Alan Brown Equipe Cooper T45 (F2) Climax S4 MON 500 NED FRA GBR Kesk. GER POR ITA USA - 0 1960 Taylor-Crawley Racing Team Lotus 18 Climax S4 ARG MON 500 NED BEL DNS FRA GBR POR ITA USA - 0 ==Lähteet== Luokka:Brittiläiset Formula 1 -kuljettajat Luokka:Vuonna 1934 syntyneet Luokka:Vuonna 2017 kuolleet
Paschalis III

Paschalis III (hepr.-latina.: pääsiäisenä syntynyt) oik. Guido Cremalainen (s. Lucca – k. 20. syyskuuta 1168 Rooma) oli nimellä Paschalis III 22. huhtikuuta 1164 alkaen kuolemaansa saakka Aleksanteri III:n vastapaavi. Fredrik Barbarossa valitsi Guido Cremalaisen kardinaaliksi kansleri Rainald Dasselilaisen aloitteesta Würzburgin konsiilissa 1164, sen jälkeen kun keisarimielinen vastapaavi Victor IV oli kuollut. Saadakseen tukea keisari Fredrik Barbarossalta Paschalis kanonisoi Kaarle Suuren. Roomalaiskatolinen kirkko ei ole hyväksynyt kanonisointia. Kolmas lateraanikonsiili 1179 mitätöi kaikki hänen toimenpiteensä. == Aiheesta muualla== * Würzburgin piispojen kronikka, Universität Würzburg Luokka:Vastapaavit
Johnny Thomson

Johnny Thomson (9. huhtikuuta 1922 Lowell, Massachusetts – 24. syyskuuta 1960 Allentown, Pennsylvania) oli yhdysvaltalainen Indianapolis 500 -kuljettaja. Hän osallistui kahdeksaan Indianapolis 500 -kilpailuun kausina 1953–1960. Hän oli kolmas vuoden 1959 kilpailussa. Hän saavutti yhteensä yhden paalupaikan, yhden palkintosijan, yhden nopeimman kierroksen ja 10 MM-pistettä. Hänet tunnettiin lempinimellä "Lentävä skotlantilainen". Thomson kilpaili myös AAA- ja USAC-mestaruussarjoissa voittaen seitsemän kertaa. Hän voitti vuoden 1948 UCOA New England -tittelin voitettuaan 32 Midget car -tapahtumaa. Hän voitti tittelin uudestaan vuonna 1950. Hän voitti myös AAA Eastern Division Midget -mestaruuden. Hän oli vuoden 1958 USAC Sprint car -sarjan mestari. Hän voitti Eastern Spint car -sarjan mestaruuden vuonna 1954. Thomson oli ensimmäinen kuljettaja, joka voitti sadan mailin (160 km) hiekkatiekilpailun alle tunnissa Pennsylvaniassa Langhornella. Hän menehtyi vuoden 1960 Sprint car tapahtumassa Great Allentown Fairissa, kun hänen autonsa ajoi aidan läpi ja kääntyi katolleen. Thomson valittiin vuoden 1996 National Sprint car Hall of Fameen ja National Midget Auto Racing Hall of Fameen vuonna 1997. Hän oli myös kilpailija Bud Collyersin "Beat tht Clock" kilpailussa. Luokka:Moottoriurheilussa surmansa saaneet kuljettajat Luokka:Yhdysvaltalaiset Formula 1 -kuljettajat Luokka:Vuonna 1922 syntyneet Luokka:Vuonna 1960 kuolleet
Slovakian naisten koripallomaajoukkue

Slovakian naisten koripallomaajoukkue edustaa Slovakiaa koripallon naisten maajoukkuekilpailuissa. Sitä hallinnoi Slovakian koripalloliitto. Slovakian maajoukkue osallistui arvokilpailuihin ensimmäisen kerran Italian EM-kisoissa 1993. Voitettuaan alkulohkonsa se hävisi välieräottelussa Espanjalle 55–73, mutta sai pronssia kukistettuaan pronssiottelussa Italian 68–67. Unkarin EM- kilpailuissa 1997 Slovakia voitti alkulohkonsa ja kukisti puolivälieräottelussa Jugoslavian. Välierässä Slovakia voitti Unkarin 81–55, mutta hävisi loppuottelussa Liettualle 62–72 saaden hopeaa. == Arvokilpailut == === Olympialaiset === * 2000: seitsemäs === Maailmanmestaruuskilpailut === * 1994: viides * 1998: kahdeksas === Euroopan-mestaruuskilpailut === * 1993: pronssia * 1995: neljäs * 1997: hopeaa * 1999: neljäs * 2001: kahdeksas * 2003: seitsemäs * 2009: kahdeksas * 2011: kolmastoista * 2013: kahdestoista * 2015: yhdeksäs * 2017: kahdeksas == Lähteet == Luokka:Slovakian koripallo Luokka:Naisten koripallomaajoukkueet
Rodtsenko-seura

Rodtsenko-seura oli taiteilijaryhmä, joka perustettiin Tampereella vuonna 1984. Seuran jäseniä olivat Erik Ahonen, Jouni Hirvonen, Markku Kivinen, Jukka Mikkola ja Jyrki Siukonen. Rodtsenko-seura oli aktiivisimmillaan vuonna 1986, ja toiminta lopetettiin virallisesti vuonna 1990. Siukonen, Hirvonen ja Kivinen toimivat edelleen kuvataiteilijoina loppuryhmän siirryttyä toimittajiksi.Kiasman esittely pop-taiteesta Viitattu 23.6.2009. Näyttelyiden ohella Rodtsenko-seuran toimintaan kuului esitelmiä, julkaisuja, performansseja, kannanottoja ja muun muassa mäkiautoperinteen elvyttämistä. Seuran jäsenillä oli yhteinen tausta punk-ajan rock-musiikissa ja pienjulkaisuissa. Parhaiten tunnetaan Siukosen Kollaa kestää -yhtye sekä Pahkasika, jossa Jukka Mikkola oli mukana. Seura esiintyi aina ryhmänä, mikä oli tavallisempaa rock-maailmassa kuin kuvataiteessa. Rodtsenko-seura harrasti postmodernia historiallista lainailua ja ironista asennetta. Seura hyödynsi usein myös iskulauseita 1920-luvun neuvostotaiteilijoiden tapaan. Porvari hus! oli iskulauseista tunnetuimpia. Seura teki Moskovaan vuonna 1988 installaation 5 000 paperipussista. Pusseihin oli painettu venäjäksi puhallus- ja pamautusohje sekä teksti Tehdään näin: paukku taantumusta päin!. Paukuttelun sijaan yleisö kuitenkin hamstrasi pussit nopeasti käytännön tarpeisiin. Rodtsenko-seura siirsi julisteinstallaationsa omin luvin 1970-lukulaisten osallistuvien taiteilijoiden järjestön Kiilan 50-vuotisnäyttelyyn Taidehalliin vuonna 1986. Teos oli paikalla sattumalta edellisen näyttelyn jäljiltä. Rodtsenko-seuran ironinen huumori sai enemmän huomiota ja myötämieltä kuin kiilalaisten teokset, joskin rodtsenkolaiset sanoivat halunneensa tehdä kunnianosoituksen Kiilan perinteelle. Aleksandr Rodtšenkon ohella muukin venäläinen avantgarde kiinnosti seuran jäseniä. Nimeksi valittiin Rodtsenko- seura, koska se kuulosti paremmalta kuin muut vaihtoehdot, kuten Tatlin-seura. ==Lähteet== Luokka:Suomalaiset taiteilijaryhmät Luokka:Suomalaiset performanssitaiteilijat
István Kniezsa

István Kniezsa (1898-1965) oli unkarilainen kielitieteilijä, joka tutki muun muassa slaavilaisten kielten nimistöä ja äännehistoriaa sekä unkarin kielen slaavilaisia lainasanoja. Hän toimi professorina Budapestissa vuodesta 1941. == Lähteet == == Aiheesta muualla == * Kniezsan teoksia openlibrary.org:ssa Luokka:Unkarilaiset kielitieteilijät Luokka:Unkarilaiset professorit Luokka:Vuonna 1898 syntyneet Luokka:Vuonna 1965 kuolleet
Douglas Costa

Douglas Costa de Souza (s. 14. syyskuuta 1990 Sapucaia do Sul, Rio Grande do Sul) tunnetaan nimellä Douglas Costa, on brasilialainen jalkapalloilija, joka edustaa Yhdysvaltojen MLS-liigassa pelaavaa Los Angeles Galaxya lainalla italialaisesta Juventuksesta. Hän on vasenjalkainen hyökkäävä keskikenttäpelaaja. Kausina 2015–2017 hän edusti Saksan Bundesligassa Bayern Müncheniä, johon hän siirtyi 30 miljoonan euron siirtosummalla. Kauden 2020–2021 hän pelasi jälleen Bayernissa lainalla Juventuksesta. Douglas Costa on tunnettu Brasiliassa myös lempinimellä uusi Ronaldinho. Useat suurseurat kiinnostuivat hänestä vuonna 2008. Hän siirtyi tammikuussa 2010 ukrainalaisseura Šah’tar Donetskiin, jossa hän pelasi 5,5 vuotta. Bayern Münchenissä hän pelasi kahden kauden aikana Bundesliigassa 50 ottelua ja teki niissä kahdeksan maalia. Italian Serie A:ssa Juventuksen joukkueessa hän pelasi 31 ottelua ja teki neljä maalia kaudella 2017–2018 ollessaan vielä lainalla Bayern Münchenistä sekä pelasi 17 ottelua ja teki yhden maalin kaudella 2018–2019. Italian cupin loppuottelussa 2018 hän teki joukkueensa toisen maalin, kun Juventus voitti AC Milanin 4–0. Douglas Costa on pelannut kauden 2020–2021 loppuun mennessä Mestarien liigassa 76 ottelua ja tehnyt niissä 11 maalia. Douglas Costa on pelannut Brasilian maajoukkueessa 31 ottelua ja tehnyt niissä kolme maalia. MM-kilpailuissa 2018 hän pelasi kaksi ottelua, joissa molemmissa hän tuli vaihtopelaajana kentälle. == Lähteet == == Aiheesta muualla == Luokka:Brasilialaiset jalkapalloilijat Luokka:Vuonna 1990 syntyneet Luokka:Elävät henkilöt
Sarah Kinney

Sarah Kinney on yhdysvaltalainen sarjakuvakäsikirjoittaja. Muun muassa Aku Ankkaa käsikirjoittanut Kinney on naimisissa Stefan Petruchan kanssa, joka myös on Aku Ankka -käsikirjoittaja. == Lähteet == * Akupedian artikkeli Kinneystä * Kuka on pras käsikirjoittaja? Akupedia Luokka:Yhdysvaltalaiset sarjakuvantekijät Luokka:Disneyn sarjakuvien tekijät Luokka:Syntymävuosi puuttuu Luokka:Elävät henkilöt
John Knittel

John Knittel (alun perin Hermann Emanuel Knittel, 24. maaliskuuta 1891 Dharwar, Intia - 26\. huhtikuuta 1970 Maienfeld, Graubünden) oli sveitsiläinen kirjailija. Intiassa lähetyssaarnaajaperheeseen syntynyt Knittel vietti lapsuutensa Baselissa, mutta matkusteli elämänsä aikana paljon. Ensimmäisen romaaninsa The Travels of Aaron West hän julkaisi Englannissa vuonna 1919. Hän liittyi myös Pen-klubin jäseneksi. Vuonna 1921 Knittel muutti perheineen Sveitsiin lähelle Genevenjärveä, mutta teki matkoja Egyptiin, Algeriaan ja Tunisiaan. Vuonna 1938 perhe muutti Maienfeldiin. Ennen sotaa kirjoitettuja Knittelin teoksia ovat muun muassa Kuin myrskyssä puu (1927, engl. Into the abyss, saks. Thérèse Etienne) ja Synnin tie (1934, Via Mala). Jälkimmäisen jatko-osa Power for sale ilmestyi 1939. Vuonna 1943 hänen tyttärensä tuomittiin kuolemaan Valkoisen Ruusun jäsenyyden vuoksi. Knitteliä itseään pidettiin kollegoiden silmissä natsimielisenä ja hänet erotettiin Sveitsin kirjailijaliitosta. Sodan jälkeen Knittel kirjoitti vielä kolme romaania: Terra Magna (1948), Jean-Michel (1953) ja Arietta (1959). Hän kirjoitti urallaan myös useita näytelmiä. Knittel kirjoitti kaikki teoksensa englanniksi. == Lähteet == == Aiheesta muualla == * Luokka:Sveitsiläiset kirjailijat Luokka:Sveitsiläiset näytelmäkirjailijat Luokka:Vuonna 1891 syntyneet Luokka:Vuonna 1970 kuolleet
Kirsten De Graaff

Kirsten De Graaff on hollantilainen Aku Ankka -käsikirjoittaja. Hän on yksi harvoista naisista, jotka tekevät Aku Ankkaa. Hänet on tunnettu vitsisarjoistaan, jotka hän kirjoittaa pääasiassa Mau Heymansin kanssa. == Lähteet == * Kirsten De Graaff Akupedian artikkelissa Luokka:Disneyn sarjakuvien tekijät Luokka:Käsikirjoittajat Luokka:Alankomaalaiset sarjakuvantekijät Luokka:Syntymävuosi puuttuu Luokka:Elävät henkilöt